text: Ny trafik-kommission skal hjælpe grænse-regionen
  19 maj 2011 kl. 14.42
  En ny trafik-kommission kom til verden i dag. Den skal sørge for at Danmark og Tyskland samarbejder, når store trafikprojekter bliver planlagt på begge sider af grænsen.
  Slesvigs Holstens ministerpræsident Peter Carstensen gav i dag grønt lys for den nye trafikkommission.
  .
  Den danske regering lægger stor vægt på transport-korridoren ned gennem Jylland og Slesvig-Holsten som en yderst vigtig forbindelse til resten af Europa. 
  Derfor skal trafikkommissionen sikre en tæt koordination mellem København og Berlin om de trafikale investeringer i Jylland og Slesvig-Holsten i de kommende år. 
  Transportminister Hans Christian Schmidt siger, at han forventer, at resultaterne af kommissionens arbejde kan gøre dagligdagen lettere for borgerne i grænse-regionen.
  